title: Rådets afgørelse 2009/902/RIA af 30. november 2009 om oprettelse af et europæisk kriminalpræventivt net (EUCPN) og om ophævelse af afgørelse 2001/427/RIA

text:
               8.12.2009

               DA

               Den Europæiske Unions Tidende

               L 321/44

      RÅDETS AFGØRELSE 2009/902/RIA
   af 30. november 2009
   om oprettelse af et europæisk kriminalpræventivt net (EUCPN) og om ophævelse af afgørelse 2001/427/RIA
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 30, stk. 1, artikel 31 og artikel 34, stk. 2, litra c),
   under henvisning til initiativ fra Kongeriget Belgien, Den Tjekkiske Republik, Forbundsrepublikken Tyskland, Kongeriget Spanien, Den Franske Republik, Republikken Ungarn, Kongeriget Nederlandene, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland (1),
   under henvisning til udtalelse fra Europa-Parlamentet, og
   ud fra følgende betragtninger:

               (1)

               Det Europæiske Råd opfordrede på sit møde i Tammerfors den 15. og 16. oktober 1999 til at udvikle kriminalpræventive foranstaltninger, udveksle oplysninger om bedste praksis, udbygge netværket af kompetente nationale kriminalpræventive myndigheder og styrke samarbejdet mellem de nationale kriminalpræventive organisationer, og det blev nævnt, at de første prioriteter for dette samarbejde kunne være ungdoms- og bykriminalitet samt narkotikarelateret kriminalitet. Med henblik herpå skulle det undersøges, om der er basis for et fællesskabsfinansieret program.

               (2)

               Ifølge henstilling nr. 6 i EU-strategien for begyndelsen af det nye årtusind til forebyggelse og bekæmpelse af organiseret kriminalitet (2) bør Rådet bistås af eksperter med de relevante kvalifikationer inden for kriminalitetsforebyggelse, f.eks. de nationale kontaktpunkter eller et nyetableret net af eksperter fra de nationale organer for kriminalitetsforebyggelse.

               (3)

               Det Europæiske Kriminalpræventive Net blev oprettet ved Rådets afgørelse 2001/427/RIA (3).

               (4)

               Den eksterne evaluering af Det Europæiske Kriminalpræventive Net, der blev gennemført i 2008-2009, indkredsede nogle muligheder for at styrke nettet, der blev accepteret af EUCPN's bestyrelse, og som gør det nødvendigt at ophæve afgørelse 2001/427/RIA og erstatte den med en ny rådsafgørelse om nettet.

               (5)

               Evalueringen viste, at det er nødvendigt, at de nationale repræsentanter engagerer sig mere i nettets aktiviteter.

               (6)

               Der er behov for en række ændringer for at styrke nettet, bl.a. af bestemmelserne om kontaktpunkter, sekretariatet samt bestyrelsens opbygning og opgaver, herunder udnævnelse af formanden.

               (7)

               Ændringer i sammensætningen af nettet bør være effektive og omkostningseffektive og bør trække på medlemsstaternes tidligere erfaringer med finansiering og udførelse af sekretariats- og andre netopgaver. Bestyrelsen bør øge bestræbelserne på at samarbejde om fuldt ud at undersøge og udnytte finansieringsmulighederne via Den Europæiske Unions almindelige budget. Dette kan ske på grundlag enten af partnerskabsrammeaftaler eller ved, at nettet indgår i listen over anerkendte monopolorganer i det relevante finansieringsprogram.

               (8)

               Andre bestemmelser bør bygge på afgørelse 2001/427/RIA —

         TRUFFET FØLGENDE AFGØRELSE:
   Artikel 1
   Oprettelse
   Der oprettes et europæisk kriminalpræventivt net, i det følgende benævnt »nettet«. Det betragtes som efterfølgeren for det net, der blev oprettet ved afgørelse 2001/427/RIA.
   Artikel 2
   Formål
   1.   Nettet bidrager til at udvikle de forskellige aspekter af kriminalitetsforebyggelse på EU-niveau, under hensyntagen til EU-strategien til forebyggelse af kriminalitet, og støtter kriminalpræventive aktiviteter på nationalt og lokalt niveau.
   2.   Kriminalitetsforebyggelse omfatter enhver foranstaltning, der har til formål at nedbringe eller på anden vis bidrage til at nedbringe kriminaliteten og frygten for kriminalitet, både kvantitativt og kvalitativt, enten gennem direkte at forebygge kriminelle aktiviteter eller gennem politikker og tiltag, der skal mindske mulighederne for kriminalitet og årsagerne til kriminalitet. Dette indebærer en indsats fra regering, kompetente myndigheder, strafferetlige myndigheder, lokale myndigheder og særorganisationer, som de har oprettet i Europa, den private og den frivillige sektor, forskere samt offentligheden, støttet af medierne.
   Artikel 3
   Struktur og sammensætning
   1.   Nettet består af en bestyrelse og et sekretariat samt kontaktpunkter, der kan udpeges af hver medlemsstat.
   2.   Bestyrelsen udgøres af de nationale repræsentanter og har en formand og et forretningsudvalg.
   3.   Hver medlemsstat udpeger en national repræsentant og eventuelt en stedfortræder.
   4.   Formanden udnævnes af de nationale repræsentanter af deres midte.
   5.   Forretningsudvalget ledes af formanden og består af indtil seks yderligere medlemmer af bestyrelsen samt en repræsentant udpeget af Kommissionen.
   Artikel 4
   Nettets opgaver
   Nettets opgaver er bl.a. følgende:

               a)

               at lette samarbejde, kontakter og udveksling af oplysninger og erfaringer mellem aktører inden for kriminalitetsforebyggelse

               b)

               at indsamle, vurdere og formidle evaluerede oplysninger, herunder god praksis med hensyn til eksisterende kriminalpræventive tiltag

               c)

               at tilrettelægge konferencer, navnlig en årlig konference om bedste praksis, og andre aktiviteter, herunder den årlige uddeling af den europæiske kriminalitetsforebyggelsespris, med henblik på at opfylde formålene med nettet og formidle resultaterne heraf til en bred kreds

               d)

               at stille sagkundskab til rådighed for Rådet og Kommissionen, i det omfang det er nødvendigt

               e)

               at aflægge rapport til Rådet om sine aktiviteter hvert år gennem bestyrelsen og de kompetente tjenester. Rådet opfordres til at godkende rapporten og sende den til Europa-Parlamentet.

               f)

               at udvikle og gennemføre et arbejdsprogram, der bygger på en klart defineret strategi, som har til formål at identificere og reagere på relevante kriminalitetstrusler.

         Artikel 5
   Udveksling af information
   For at udføre sine opgaver skal nettet:

               a)

               benytte en tværfaglig strategi

               b)

               opretholde tæt kontakt via de nationale repræsentanter og kontaktpunkterne med kriminalpræventive organer, lokale myndigheder, lokale partnerskaber og civilsamfundet samt med forskningsinstitutioner og ngo'er i medlemsstaterne

               c)

               oprette og ajourføre sit eget websted, som indeholder dets regelmæssige rapporter samt alle andre nyttige oplysninger, navnlig en samling af bedste praksis

               d)

               bestræbe sig på at anvende og udbrede kendskabet til resultaterne af projekter, der er relevante for kriminalitetsforebyggelse, og som finansieres af EU-programmer.

         Artikel 6
   Ansvar
   1.   Forretningsudvalget yder formanden støtte for bl.a. at sikre:

               a)

               udviklingen af nettets strategi, der skal godkendes af bestyrelsen

               b)

               en effektiv forretningsgang i bestyrelsen, og

               c)

               udviklingen og gennemførelsen af arbejdsprogrammet.

         2.   Bestyrelsens opgaver er bl.a.:

               a)

               at sikre, at nettet fungerer efter hensigten i overensstemmelse med denne afgørelse, herunder at træffe afgørelse om den praktiske tilrettelæggelse af sekretariatsfunktionerne

               b)

               at udarbejde og vedtage en finansforordning

               c)

               at godkende nettets strategi, der bidrager til udviklingen af kriminalitetsforebyggelse på EU-niveau

               d)

               at vedtage og sikre gennemførelsen af nettets arbejdsprogram

               e)

               at vedtage en årsrapport om nettets aktiviteter.

         3.   Bestyrelsen vedtager med enstemmighed sin forretningsorden, der bl.a. indeholder bestemmelser om udnævnelse af og om embedsperiode for formanden for og for medlemmerne af forretningsudvalget, bestyrelsens beslutningsprocedurer, sprogordninger, sekretariatets opgaver, organisering og ressourcer samt administrative ordninger for samarbejde med andre enheder, jf. artikel 8.
   4.   Sekretariatet støtter bestyrelsen. Det fungerer på et varigt grundlag til gavn for nettet og overholder kravene om fortrolighed. Det har følgende opgaver:

               a)

               at yde administrativ og generel støtte ved forberedelsen af møder, seminarer og konferencer, at udarbejde årsrapporten og arbejdsprogrammet, støtte gennemførelsen af arbejdsprogrammet og være knudepunkt for kommunikation med nettets medlemmer

               b)

               at yde en analyse- og støttefunktion med henblik på indkredsning af igangværende forskningsaktiviteter inden for kriminalitetsforebyggelse og hertil knyttet information, der vil være til gavn for nettet

               c)

               at bære det overordnede ansvar som vært for webstedet og for at udvikle og ajourføre dette.

         5.   Hver national repræsentant fremmer nettets aktiviteter på nationalt og lokalt niveau og letter levering, ajourføring og udveksling af kriminalpræventivt materiale mellem sin medlemsstat og nettet.
   6.   Kontaktpunkterne bistår de nationale repræsentanter med udveksling af nationale oplysninger og national ekspertise vedrørende kriminalitetsforebyggelse inden for nettet.
   7.   Sekretariatet refererer til og dets præstationer overvåges af formanden og forretningsudvalget.
   8.   Medlemsstaterne er ansvarlige for finansieringen af nettet og dets aktiviteter. Medlemsstaterne samarbejder via bestyrelsen om at sikre en omkostningseffektiv finansiering af nettet og dets aktiviteter.
   9.   Stk. 8 er ikke til hinder for, at der kan ansøges om og opnås finansiel støtte fra Den Europæiske Unions almindelige budget.
   Artikel 7
   Bestyrelsesmøder
   Bestyrelsen holder møde mindst én gang hvert halve år efter indkaldelse fra formanden.
   Artikel 8
   Samarbejde med andre enheder
   Nettet kan samarbejde med andre enheder, der har kompetence inden for kriminalitetsforebyggelse, hvis det er relevant for at opfylde dets formål.
   Artikel 9
   Evaluering
   Kommissionen forelægger en evalueringsrapport for Rådet om nettets aktiviteter med særlig fokus på effektiviteten af nettets og dets sekretariats arbejde, under hensyntagen til samspillet mellem nettet og andre relevante interessenter, senest den 30. november 2012. På grundlag af resultaterne af denne evaluering foretages der en vurdering med henblik på at kortlægge eventuelle muligheder for f.eks. at overføre sekretariatet til et eksisterende agentur.
   Artikel 10
   Ophævelse
   Afgørelse 2001/427/RIA ophæves.
   Artikel 11
   Virkning
   Denne afgørelse får virkning på dagen for vedtagelsen.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  EUT C 222 af 15.9.2009, s. 2.

      (2)  EFT C 124 af 3.5.2000, s. 1.

      (3)  EFT L 153 af 8.6.2001, s. 1.


Avis juridique important

|

31981D0416

81/416/EØF: Kommissionens afgørelse af 27. maj 1981 om udnævnelse af to medlemmer til Den videnskabelige og tekniske Komité for Fiskeri

EF-Tidende nr. L 158 af 16/06/1981 s. 0025

++++  KOMMISSIONENS AFGOERELSE  af 27 . maj 1981  om udnaevnelse af to medlemmer til Den videnskablige og tekniske Komite for Fiskeri   ( 81/416/EOEF )  KOMMISSIONEN FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til Kommissionens afgoerelse 79/572/EOEF af 8 . juni 1979 om oprettelse af en videnskabelig og teknisk komite for fiskeri ( 1 ) , saerlig artikel 4 , og  ud fra foelgende betragtninger :  Som foelge af Graekenlands tiltraedelse af Det europaeiske Faellesskab boer der udnaevnes to nye medlemmer til komiteen ;  disse nye medlemmers mandat boer udloebe samtidig med de oevrige medlemmers ( 2 ) -  TRUFFET FOELGENDE AFGOERELSE :  Eneste artikel  N . Tsimendides og M . Kanakas udnaevnes til medlemmer af Den videnskabelige og tekniske Komite for Fiskeri for en periode , som udloeber den 11 . september 1981 .  Udfaerdiget i Bruxelles , den 27 . maj 1981 .  Paa Kommissionens vegne  Georges CONTOGEORGIS  Medlem af Kommissionen  ( 1 ) EFT nr . L 156 af 23 . 6 . 1979 , s . 29 .  ( 2 ) Den videnskabelige og tekniske Komite for Fiskeris sammensaetning fremgaar af EFT nr . C 264 af 19 . 10 . 1979 , s . 3 .


title: Rådets afgørelse 2010/576/FUSP af 23. september 2010 om Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo)

text:
               29.9.2010

               DA

               Den Europæiske Unions Tidende

               L 254/33

         RÅDETS AFGØRELSE 2010/576/FUSP
   af 23. september 2010
   om Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo)
   RÅDET FOR DEN EUROPÆISKE UNION HAR—
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:

               (1)

               Rådet vedtog den 12. juni 2007 fælles aktion 2007/405/FUSP (1) om Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (EUPOL RD Congo) (i det følgende benævnt »EUPOL RD Congo« eller »missionen«).

               (2)

               Den 23. juni 2008 vedtog Rådet fælles aktion 2008/485/FUSP (2) om ændring og forlængelse af fælles aktion 2007/405/FUSP indtil den 30. juni 2009.

               (3)

               Den 15. juni 2009 vedtog Rådet fælles aktion 2009/466/FUSP (3) om ændring og forlængelse af fælles aktion 2007/405/FUSP indtil den 30. juni 2010.

               (4)

               Den 14. juni 2010 vedtog Rådet afgørelse 2010/329/FUSP (4) om ændring og forlængelse af fælles aktion 2007/405/FUSP indtil den 30. september 2010.

               (5)

               EUPOL RD Congo bør fortsættes i yderligere et år indtil den 30. september 2011.

               (6)

               Missionens kommando- og kontrolstruktur bør ikke berøre missionschefens kontraktmæssige ansvar over for Kommissionen for så vidt angår gennemførelsen af missionens budget.

               (7)

               Den vagtkapacitet, der er etableret i Generalsekretariatet for Rådet, bør aktiveres med henblik på denne mission.

               (8)

               Missionen gennemføres i en situation, der kan blive forværret og vil kunne skade målene for den fælles udenrigs- og sikkerhedspolitik (FUSP), jf. traktatens artikel 21 —

         VEDTAGET DENNE AFGØRELSE:
   Artikel 1
   Missionen
   1.   Den Europæiske Unions politimission vedrørende reformen af sikkerhedssektoren og dens retlige grænseflade i Den Demokratiske Republik Congo (i det følgende benævnt »EUPOL RD Congo« eller »missionen«), som er oprettet ved fælles aktion 2007/405/FUSP, forlænges for perioden fra den 1. oktober 2010 til den 30. september 2011.
   2.   EUPOL RD Congo skal operere i overensstemmelse med missionsbeskrivelsen i artikel 2 og udføre de opgaver, der er fastsat i artikel 3. Den opererer, uden at dette berører Den Demokratiske Republik Congos ejerskab af reformen af sikkerhedssektoren.
   Artikel 2
   Missionsbeskrivelse
   1.   Med henblik på at forbedre modenheden og bæredygtigheden af den igangværende reform af Congos nationale politi, bistår EUPOL RD Congo de congolesiske myndigheder med at gennemføre politihandlingsplanen, der dækker politireformprocessens prioriteter i perioden 2010-2012 med udgangspunkt i retningslinjerne i den strategiske ramme. EUPOL RD Congo fokuserer på konkrete aktiviteter og projekter, der kan støtte indsatsen på reformprocessens strategiske plan, på kapacitetsopbygning og på styrkelse af interaktionen mellem Congos nationale politi og det strafferetlige system generelt med henblik på bedre at kunne støtte bekæmpelsen seksuelle overgreb og straffrihed. EUPOL RD Congo arbejder i tæt koordination og samarbejde med andre af Unionens og internationale og bilaterale donorer med henblik på at undgå overlapning af indsatsen.
   2.   Missionens særlige mål er:

               a)

               at støtte den overordnede proces med reform af sikkerhedssektoren på det strategiske plan i Den Demokratiske Republik Congo med særlig vægt på reformen af Congos nationale politi og dets interaktion med retsvæsenet

               b)

               at støtte gennemførelsen af politireformen og forbedringen af Congos nationale politis operationelle kapacitet og ansvarliggørelse gennem mentoring-, overvågnings- og rådgivningsaktiviteter

               c)

               at styrke viden og kapacitet blandt Congos nationale politis ledende embedsmænd, undervisere og uddannelsessystemer, herunder gennem strategiske træningskurser

               d)

               at støtte bekæmpelsen af straffrihed i forbindelse med menneskerettigheder og seksuelle overgreb.

         3.   Missionen skal have en projektcelle med henblik på at identificere og gennemføre projekter. Missionen rådgiver medlemsstaterne og tredjestater og koordinerer og letter under deres ansvar, gennemførelsen af deres projekter på områder af interesse for missionen og til støtte for dens mål.
   Artikel 3
   Missionens opgaver
   For at gennemføre sine mål har EUPOL RD Congo følgende opgaver:

               1)

               at støtte den overordnede proces med reform af sikkerhedssektoren på det strategiske plan i Den Demokratiske Republik Congo med særlig vægt på reform af Congos nationale politi og dets interaktion med retsvæsenet:

                           —

                           ved at støtte politireformovervågningsudvalgets arbejde og udvikling samt dets arbejdsgrupper, bl.a. ved at yde bistand til fastlæggelsen af den relevante retlige og udenretlige ramme for politireformen med henblik på at bidrage til at færdiggøre arbejdet med udformningen

                           —

                           ved at bidrage til og rådgive om oprettelse og udvikling af de organer, der skal skabes i forbindelse med politireformen, og som bidrager til deres aktiviteter ved at yde ekspertbistand på de mest relevante områder for gennemførelsen af politireformen

                           —

                           ved at bidrage til at styrke båndene mellem indenrigsministeriet og justitsministeriet med henblik på at øge samarbejdsniveauet og forståelsen mellem de to ministerier

                           —

                           ved at deltage i aktiviteterne i det blandede retsudvalg (Comité Mixte de Suivi du Programme Cadre de la Justice) og, hvor det er relevant, bistå ved revisionen af den strafferetlige ramme, idet det fælles forsvarsudvalg, i det omfang det er hensigtsmæssigt, støttes med henblik på at støtte sammenhængen og konsekvensen mellem de forskellige søjler af reformen af sikkerhedssektoren

                           —

                           ved at tage del i den bredere EU-indsats og i de bredere EU-aktiviteter for at støtte den interministerielle koordinering og sammenhæng.

               2)

               at støtte gennemførelsen af politireformen og forbedringen af Congos nationale politis operationelle kapacitet og ansvarliggørelse gennem mentoring-, overvågnings- og rådgivningsaktiviteter:

                           —

                           ved at rådgive om udformningen og gennemførelsen af en passende organisationsstruktur for Congos nationale politi og at støtte dataindsamlingsaktiviteter for at skabe en komplet opgørelse over antallet af politifolk

                           —

                           ved at yde mentorbistand til samt at overvåge og rådgive personale, herunder ved samlokalisering, hvor det er relevant, i de tekniske direktorater inden for Congos nationale politis inspektorat og i hovedkvarteret for at rådgive om og bistå i gennemførelsen af reformprocessen og i integreringen af alle polititjenester i en enkelt institution. Denne opgave skal nøje koordineres med FN's MONUSCO-operation under hensyntagen til deres lokalisering rundt omkring på Congos område

                           —

                           ved at støtte integreringen af kriminalpolitiet (Police Judiciaire des Parquets) med henblik på at hjælpe med at skabe en effektiv grænseflade mellem kriminalpolitiet og anklagemyndigheden. Missionen arbejder hen imod dette ved i givet fald at rådgive nøgleaktører på det strafferetlige område, i tæt koordination med Kommissionen og partnerprogrammerne

                           —

                           ved at støtte den nyoprettede politirevisionstjeneste (Inspection Générale d'Audit) gennem en indsats for at styrke dens institutionelle og operationelle kapacitet med henblik på at give borgerne og myndighederne et nøgleinstrument til demokratisk kontrol med politistyrken

                           —

                           ved at yde mentorbistand og at rådgive kriminalpolitiet i Kinshasa, navnlig gennem police de Recherche et d'Intervention, i at forbedre dets standarder og dets evne til effektivt at forebygge og efterforske lovovertrædelser

                           —

                           ved at støtte gennemførelsen af politiets handlingsplan for at sætte Congos nationale politi i stand til i videst muligt omfang at råde over instrumenter, beslutningsprocesser og midler til at sikre en korrekt opretholdelse af den offentlige orden, idet de grundlæggende frihedsrettigheder, der er givet i forfatningen, samt de internationale menneskerettighedsstandarder fuldt ud respekteres

                           —

                           ved at hjælpe Congos nationale politi med at opgradere koordinationen, sammenhængen og fleksibiliteten i sin beslutningsproces ved at støtte styrkelsen af Kommando- og Kontrolcentret og Det Operative Center i Kinshasa i tæt samarbejde med andre partnere, der allerede arbejder inden for området

                           —

                           ved at bidrage til den endelige udformning af et lokalpolitikoncept (police de proximité) og ved at deltage i pilotprojektet under Commissariat de Reference med henblik på at styrke tilliden mellem befolkningen og politiet og at øge sikkerheden, såvel objektivt som i offentlighedens opfattelse.

               3)

               at styrke viden og kapacitet blandt Congos nationale politis ledende embedsmænd, instruktører og uddannelsessystemer, herunder gennem strategiske træningskurser:

                           —

                           ved at bistå med at fremme udbygningen af uddannelseskapaciteten på Kriminalpolitiskolen i Kinshasa

                           —

                           ved at støtte etableringen og driften af politiakademiet i Kasapa, Lubumbashi, bl.a. med logistik og udstyr

                           —

                           ved at støtte en professionel udvikling af Congos nationale politis ledende embedsmænd med henblik på at forbedre lederskab og lederegenskaber

                           —

                           ved at foretage en evaluering af Congos nationale politis uddannelsesbehov og ressourcer

                           —

                           ved at bidrage til at fastlægge den lovgivningsmæssige og uddannelsesmæssige ramme for opstarten og driften af Politiakademiet

                           —

                           ved at udarbejde og indføre uddannelseshåndbøger for Congos nationale politi for grundlæggende samt specifik uddannelse

                           —

                           ved at bidrage til institutionaliseringen af lokalpolitikonceptet (Police de proximité) med uddannelse

                           —

                           ved at deltage i udvælgelsen og uddannelsen af politiinstruktører

                           —

                           ved at tilbyde specialuddannelse på områder, der støtter opfyldelsen af missionens mål.

               4)

               at støtte bekæmpelsen af straffrihed inden for områderne menneskerettigheder og seksuelle overgreb:

                           —

                           ved at bistå de relevante grupper under politireformudvalget og under politireformens gennemførelsesorganer

                           —

                           ved at støtte udformningen af en sammenhængende politik for Congos nationale politi og Inspection Générale d'Audit til bekæmpelse af seksuelle overgreb

                           —

                           ved at medvirke til at oprette, og ved at overvåge og yde mentorbistand til nogle specialiserede politienheder, der skal bekæmpe seksuelle overgreb og kriminelle handlinger, der involverer børn, samt straffrihed, og øge deres operationalisering gennem mentoring-, overvågnings- og rådgivningsaktiviteter

                           —

                           ved at støtte tilrettelæggelsen af aktioner, der tager sigte på at øge politifolks bevidsthed om problemet med seksuelle overgreb og straffrihed

                           —

                           ved at overvåge og følge op på Congos nationale politis aktiviteter og retslige aktiviteter på dette område og efter behov rådgive de relevante repræsentanter for anklagemyndigheden, militærdomstolene og kriminalpolitiet i koordination med de øvrige nationale og internationale nøgleaktører.

               5)

               Andre opgaver/projektcelle:

                           —

                           at støtte Kommissionen i påkommende tilfælde, navnlig i dens projekter med henblik på et integreret system til forvaltning af menneskelige ressourcer og på opgørelsen over antallet af politifolk

                           —

                           at identificere og gennemføre projekter gennem projektcellen for at sikre en korrekt anvendelse af midler fra FUSP's budget, der er afsat til gennemførelse af dem. Projektcellens medarbejdere kan også, inden for rammerne af missionens midler og kapaciteter, støtte medlemsstater og tredjestater, der anmoder herom, ved at tilbyde styrket koordination og teknisk bistand til deres egne projekter og på deres eget ansvar. Alle projektcellens aktiviteter skal udføres inden for rammerne af missionens mandat og skal supplere de aktiviteter, der udføres af EUPOL RD Congo.

         Artikel 4
   Missionens struktur
   1.   EUPOL RD Congo struktureres som følger:

               a)

               Hovedkvarter i Kinshasa. Hovedkvarteret består af missionschefens kontor og hovedkvarterets personale, der udøver alle nødvendige rådgivende funktioner på strategisk og operationelt plan, kommando, kontrol samt støtte til missionen og administrativ støtte.

               b)

               Regionale kontorer. Der etableres et regionalt kontor i Goma. De landsdækkende implikationer af missionens mandat vil også kunne nødvendiggøre aktioner i landet og eventuelt midlertidig tilstedeværelse (også på længere sigt) af eksperter på andre lokaliteter, igen med forbehold af sikkerhedsrelaterede overvejelser.

         2.   De i stk. 1 nævnte elementer bliver yderligere fastlagt i detaljer i operationsplanen (OPLAN).
   Artikel 5
   Den øverstbefalende for den civile operation
   1.   Direktøren for den civile planlægnings- og gennemførelseskapacitet (CPCC) er den øverstbefalende for den civile operation for EUPOL RD Congo.
   2.   Den øverstbefalende for den civile operation udøver under politisk kontrol og strategisk ledelse af Den Udenrigs- og Sikkerhedspolitiske Komité (PSC) og under overordnet myndighed af Unionens højtstående repræsentant for udenrigsanliggender og sikkerhedspolitik (HR) kommandoen og kontrollen på det strategiske plan i forbindelse med EUPOL RD Congo.
   3.   Den øverstbefalende for den civile operation sikrer korrekt og effektiv gennemførelse af Rådets afgørelser samt PSC's afgørelser, herunder ved om nødvendigt at give missionschefen instrukser på det strategiske plan og ved at yde vedkommende rådgivning og teknisk støtte.
   4.   Alt udstationeret personale forbliver fuldt ud underlagt den udstationerende stats nationale myndigheders eller den pågældende EU-institutions kommando. De nationale myndigheder overfører den operative kontrol med deres personale til den øverstbefalende for den civile operation.
   5.   Den øverstbefalende for den civile operation bærer det overordnede ansvar for at sikre, at Unionen opfylder sin pligt til at tage vare på personalet.
   6.   Den øverstbefalende for den civile operation og EU's særlige repræsentant (EUSR) konsulterer om nødvendigt hinanden om spørgsmål vedrørende reformen af sikkerhedssektoren og støtte på regionalplan.
   Artikel 6
   Missionschef
   1.   Missionschefen påtager sig ansvaret for og har kommando over og kontrol med missionen i indsatsområdet.
   2.   Missionschefen har den operative kontrol med personale fra de bidragende stater som udpeget af den øverstbefalende for den civile operation, tillige med det administrative og logistiske ansvar, herunder for aktiver, ressourcer og oplysninger, som missionen har til rådighed.
   3.   Missionschefen giver instrukser til hele missionens personale med henblik på en effektiv gennemførelse af EUPOL RD Congo i indsatsområdet, idet vedkommende varetager koordinationen og den daglige ledelse i overensstemmelse med instrukserne på det strategiske plan fra den øverstbefalende for den civile operation.
   4.   Missionschefen har ansvaret for gennemførelsen af missionens budget. Missionschefen undertegner med henblik herpå en kontrakt med Kommissionen.
   5.   Missionschefen har ansvaret for den disciplinære kontrol med personalet. For udstationeret personale iværksættes disciplinære sanktioner af den berørte nationale myndighed eller EU-myndighed.
   6.   Missionschefen repræsenterer EUPOL RD Congo i indsatsområdet og sikrer, at missionen er tilstrækkelig synlig.
   7.   Missionschefen koordinerer om nødvendigt EUPOL RD Congos aktioner med andre EU-aktører på stedet. Missionschefen modtager med forbehold af kommandovejen lokal politisk vejledning fra EUSR om spørgsmål vedrørende reformen af sikkerhedssektoren og støtte på regionalplan.
   Artikel 7
   Personale
   1.   EUPOL RD Congo skal primært bestå af personale udstationeret af medlemsstaterne eller EU-institutionerne. Den enkelte medlemsstat eller EU-institution afholder omkostningerne i forbindelse med ethvert medlem af det personale, den har udstationeret, herunder rejseudgifter til og fra deployeringsstedet, løn, sygesikring og tillæg, bortset fra dagpenge, samt afsavns- og faretillæg.
   2.   Internationalt civilt personale og lokalt personale kontraktansættes af missionen, for så vidt de funktioner, der er behov for, ikke stilles til rådighed af personale, der er udstationeret af medlemsstaterne. Hvis der ikke er kvalificerede ansøgninger fra medlemsstaterne kan der undtagelsesvis, i behørigt begrundede tilfælde, ansættes statsborgere fra deltagende tredjestater på kontrakt, hvis det er hensigtsmæssigt.
   3.   Alt personale skal overholde de missionsspecifikke minimumsoperationsstandarder i relation til sikkerhed samt missionssikkerhedsplanen, der støtter Unionens feltsikkerhedspolitik. For så vidt angår beskyttelse af EU's klassificerede informationer, som medlemmer af personalet får adgang til i forbindelse med udøvelsen af deres pligter, skal alle medarbejdere overholde de principper og minimumsstandarder for sikkerhed, der er fastsat i Rådets sikkerhedsforskrifter (5).
   Artikel 8
   Status for missionen og dets personale
   1.   Missionens og dens personales status, herunder, hvis det er relevant, privilegier, immuniteter og yderligere garantier, der er nødvendige for, at missionen kan gennemføres og fungere problemfrit, fastlægges efter proceduren i traktatens artikel 37.
   2.   Den stat eller EU-institution, der har udstationeret en medarbejder, har ansvaret for at behandle klager fra eller vedrørende medarbejderen i forbindelse med udstationeringen. Den pågældende stat eller EU-institution har ansvaret for eventuelt at anlægge sag mod den udstationerede.
   3.   Ansættelsesvilkårene og det internationale og det lokale civile personales rettigheder og pligter fastlægges i kontrakterne mellem missionschefen og medarbejderne.
   Artikel 9
   Kommandostruktur
   1.   EUPOL RD Congo skal som krisestyringsoperation have én fælles kommandovej.
   2.   PSC udøver med referat til Rådet og HR den politiske kontrol med og den strategiske styring af EUPOL RD Congo.
   3.   Den øverstbefalende for den civile operation udøver under politisk kontrol og strategisk ledelse af PSC og under HR's overordnede myndighed kommando over og kontrol med EUPOL RD Congo på strategisk plan og giver som sådan instrukser til missionschefen og yder vedkommende rådgivning og teknisk støtte.
   4.   Den øverstbefalende for den civile operation aflægger rapport til Rådet via HR.
   5.   Missionschefen har kommando over og kontrol med EUPOL RD Congo i indsatsområdet og er direkte ansvarlig over for den øverstbefalende for den civile operation.
   Artikel 10
   Politisk kontrol og strategisk styring
   1.   Med referat til Rådet og HR udøver PSC den politiske kontrol med og den strategiske ledelse af missionen. Rådet bemyndiger herved PSC til at træffe de relevante afgørelser i overensstemmelse med traktatens artikel 38, stk. 3. Denne bemyndigelse omfatter kompetencen til efter forslag fra HR at udnævne en missionschef og at ændre CONOPS og OPLAN. Beslutningskompetencen med hensyn til missionens mål og afslutning forbliver hos Rådet.
   2.   PSC aflægger med regelmæssige mellemrum rapport til Rådet.
   3.   PSC får regelmæssigt og i det omfang, det er nødvendigt, rapporter fra den øverstbefalende for den civile operation og missionschefen om spørgsmål inden for deres ansvarsområder.
   Artikel 11
   Tredjestaters deltagelse
   1.   Uden at dette anfægter Unionens selvstændige beslutningstagning og fælles institutionelle ramme, kan tredjestater opfordres til at bidrage til missionen, forudsat at de selv afholder udgifterne til det personale, de udstationerer, inkl. lønninger, all-risk-forsikringer, dagpenge og rejseudgifter til og fra Den Demokratiske Republik Congo, og bidrager til missionens løbende udgifter i passende omfang.
   2.   Tredjestater, der yder bidrag til missionen, har samme rettigheder og forpligtelser i forbindelse med missionens daglige ledelse som de deltagende medlemsstater.
   3.   Rådet bemyndiger herved PSC til at træffe de relevante afgørelser om accept af de foreslåede bidrag og til at nedsætte en bidragyderkomité.
   4.   De detaljerede ordninger vedrørende tredjestaters deltagelse fastlægges i aftaler, der indgås i overensstemmelse med traktatens artikel 37, og om nødvendigt yderligere tekniske arrangementer. Indgår Unionen og en tredjestat en aftale om rammerne for den pågældende tredjestats deltagelse i Unionens krisestyringsoperationer, finder bestemmelserne i en sådan aftale anvendelse i forbindelse med missionen.
   Artikel 12
   Sikkerhed
   1.   Den øverstbefalende for den civile operation udstikker i samråd med Rådssekretariatets Sikkerhedskontor retningslinjer for missionschefens planlægning af sikkerhedsforanstaltninger og sikrer, at de i forbindelse med EUPOL RD Congo gennemføres korrekt og effektivt i overensstemmelse med artikel 5 og 9.
   2.   Missionschefen er ansvarlig for missionens sikkerhed og for at sikre overholdelse af de minimumssikkerhedskrav, der gælder for missionen, i overensstemmelse med Unionens politik for sikkerhed for personale, der er udstationeret uden for Unionen i en operativ funktion i medfør af afsnit V i traktaten og instrumenter i tilknytning hertil.
   3.   Missionschefen bistås af en overordnet ansvarlig for missionens sikkerhed (SMSO), der refererer til missionschefen, og som også har et tæt praktisk samarbejde med Rådssekretariatets Sikkerhedskontor.
   4.   EUPOL RD Congos personale skal gennemgå obligatorisk sikkerhedstræning, inden de tiltræder deres stilling, i overensstemmelse med OPLAN. De skal også jævnligt have genopfriskningskurser i selve indsatsområdet, som organiseres af SMSO.
   5.   Missionschefen sikrer beskyttelsen af EU's klassificerede informationer i overensstemmelse med Rådets sikkerhedsforskrifter.
   Artikel 13
   Vagtkapacitet
   Vagtkapaciteten aktiveres i forbindelse med EUPOL RD Congo.
   Artikel 14
   Finansielle ordninger
   1.   Det finansielle referencegrundlag til dækning af udgifter i forbindelse med missionen for perioden fra den 1. oktober 2010 til den 30. september 2011 udgør 6 430 000 EUR.
   2.   Alle udgifter forvaltes efter de regler og procedurer, der gælder for Unionens almindelige budget.
   3.   Missionschefen refererer fuldt og helt til Kommissionen og er under dennes tilsyn for så vidt angår det arbejde, der udføres inden for rammerne af vedkommendes kontrakt.
   4.   Det skal være tilladt tredjelandsstatsborgere at byde på kontrakter. Missionschefen kan med Kommissionens godkendelse indgå tekniske ordninger med medlemsstaterne, deltagende tredjestater og andre internationale aktører vedrørende udstyr, tjenesteydelser og lokaler til EUPOL RD Congo.
   5.   I de finansielle ordninger skal der tages hensyn til missionens operative behov, herunder udstyrets kompatibilitet og interoperabiliteten mellem missionens forskellige hold.
   6.   Udgifterne er finansieringsberettigede fra den dato, hvor denne afgørelse vedtages.
   Artikel 15
   Koordination
   1.   Med forbehold af kommandovejen handler missionschefen i nøje koordinering med Unionens delegation og EUSEC RD Congo for at sikre konsekvens i Unionens indsats til støtte for Den Demokratiske Republik Congo.
   2.   Missionschefen koordinerer nøje med cheferne for medlemsstaternes diplomatiske missioner.
   3.   Missionschefen samarbejder med andre internationale aktører i landet og koordinerer nøje med FN MONUSCO.
   Artikel 16
   Videregivelse af klassificerede informationer
   1.   HR har om nødvendigt og i overensstemmelse med missionens behov bemyndigelse til i overensstemmelse med Rådets sikkerhedsforskrifter at videregive EU's klassificerede informationer og dokumenter til og med klassifikationsgraden »CONFIDENTIEL UE«, som er udarbejdet med henblik på missionen, til tredjestater, der er tilknyttet denne afgørelse.
   2.   HR har også bemyndigelse til i overensstemmelse med missionens operative behov og i overensstemmelse med Rådets sikkerhedsforskrifter at videregive EU's klassificerede informationer og dokumenter til og med klassifikationsgraden »RESTREINT UE«, som er udarbejdet med henblik på missionen, til FN og OSCE. Der udarbejdes lokale ordninger med henblik herpå.
   3.   HR har, hvis der er et specifikt og umiddelbart operativt behov derfor, bemyndigelse til i overensstemmelse med Rådets sikkerhedsforskrifter at videregive EU's klassificerede informationer og dokumenter til og med klassifikationsgraden »RESTREINT UE«, som er udarbejdet med henblik på missionen, til værtsstaten. I alle andre tilfælde videregives sådanne informationer og dokumenter til værtsstaten efter de relevante procedurer for samarbejdet mellem værtsstaten og Unionen.
   4.   HR har bemyndigelse til at videregive EU's ikke-klassificerede dokumenter, der vedrører Rådets forhandlinger om missionen, og som er omfattet af tavshedspligt i henhold til artikel 6, stk. 1, i Rådets forretningsorden (6), til de i stk. 1, 2 og 3 nævnte tredjestater og internationale organisationer.
   Artikel 17
   Revision af missionen
   PSC skal hver sjette måned have en evaluering af missionen forelagt på grundlag af en rapport fra missionschefen.
   Artikel 18
   Ikrafttrædelse og varighed
   Denne afgørelse træder i kraft på dagen for vedtagelsen.
   Den anvendes fra den 1. oktober 2010 til den 30. september 2011.

      Udfærdiget i Bruxelles, den 23. september 2010.

            På Rådets vegne

         S. VANACKERE

            Formand

      (1)  EUT L 151 af 13.6.2007, s. 46.

      (2)  EUT L 164 af 25.6.2008, s. 44.

      (3)  EUT L 151 af 16.6.2009, s. 40.

      (4)  EUT L 149 af 15.6.2010, s. 11.

      (5)  Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (EFT L 101 af 11.4.2001, s. 1).

      (6)  Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).


title: 2011/434/EU: Rådets afgørelse af 19. juli 2011 om Den Tjekkiske Republiks elektroniske udveksling af fingeraftryksdata

text:
               21.7.2011

               DA

               Den Europæiske Unions Tidende

               L 190/72

         RÅDETS AFGØRELSE
   af 19. juli 2011
   om Den Tjekkiske Republiks elektroniske udveksling af fingeraftryksdata
   (2011/434/EU)
   RÅDET FOR DEN EUROPÆISKE UNION HAR —
   under henvisning til Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (1), særlig artikel 25,
   under henvisning til Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA (2), særlig artikel 20 og kapitel 4 i bilaget, og
   ud fra følgende betragtninger:

               (1)

               I henhold til protokollen om overgangsbestemmelser, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om Det Europæiske Atomenergifællesskab, bevares retsvirkningerne af retsakter, der er vedtaget af Unionens institutioner, organer, kontorer og agenturer inden Lissabontraktatens ikrafttrædelse, så længe disse retsakter ikke er ophævet, annulleret eller ændret i medfør af traktaterne.

               (2)

               Artikel 25 i afgørelse 2008/615/RIA finder derfor anvendelse, og Rådet afgør med enstemmighed, om medlemsstaterne har gennemført bestemmelserne i kapitel 6 i nævnte afgørelse.

               (3)

               Artikel 20 i afgørelse 2008/616/RIA bestemmer, at afgørelser som omhandlet i artikel 25, stk. 2, i afgørelse 2008/615/RIA træffes på grundlag af en evalueringsrapport, der baseres på et spørgeskema. For så vidt angår elektronisk dataudveksling i henhold til kapitel 2 i afgørelse 2008/615/RIA baseres evalueringsrapporten på et evalueringsbesøg og en forsøgsfase.

               (4)

               I henhold til kapitel 4, punkt 1.1, i bilaget til afgørelse 2008/616/RIA vedrører det spørgeskema, der udarbejdes af den relevante arbejdsgruppe i Rådet, hver af de elektroniske dataudvekslinger og skal besvares af en medlemsstat, så snart den mener, at den opfylder forudsætningerne for dataudveksling i den relevante datakategori.

               (5)

               Den Tjekkiske Republik har besvaret spørgeskemaet om databeskyttelse og spørgeskemaet om udveksling af fingeraftryksdata.

               (6)

               Den Tjekkiske Republik har gennemført en vellykket forsøgsfase med Slovakiet og Østrig.

               (7)

               Der er blevet gennemført et evalueringsbesøg i Den Tjekkiske Republik, og den slovakisk-østrigske evalueringsgruppe har udarbejdet en rapport om evalueringsbesøget, som er sendt til den relevante arbejdsgruppe i Rådet.

               (8)

               Rådet har fået forelagt en samlet evalueringsrapport, som opsummerer resultaterne af spørgeskemaerne, evalueringsbesøget og forsøgsfasen vedrørende udveksling af fingeraftryksdata —

         VEDTAGET DENNE AFGØRELSE:
   Artikel 1
   Med henblik på elektronisk søgning af fingeraftryksdata har Den Tjekkiske Republik fuldt ud gennemført de generelle bestemmelser om databeskyttelse i kapitel 6 i afgørelse 2008/615/RIA og har ret til at modtage og levere personoplysninger i henhold til artikel 9 i nævnte afgørelse fra datoen for nærværende afgørelses ikrafttræden.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 19. juli 2011.

            På Rådets vegne

         M. SAWICKI

            Formand

      (1)  EUT L 210 af 6.8.2008, s. 1.

      (2)  EUT L 210 af 6.8.2008, s. 12.


title: 2007/266/EF,Euratom: Afgørelse truffet af repræsentanterne for medlemsstaternes regeringer den 25. april 2007 om udnævnelse af en dommer ved De Europæiske Fællesskabers Ret i Første Instans

text:
               1.5.2007

               DA

               Den Europæiske Unions Tidende

               L 114/26

      AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

   den 25. april 2007
   om udnævnelse af en dommer ved De Europæiske Fællesskabers Ret i Første Instans
   (2007/266/EF, Euratom)
   REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR —
   under henvisning til traktaten om oprettelse af Det Europæiske Fællesskab, særlig artikel 224,
   under henvisning til traktaten om oprettelse af Det Europæiske Atomenergifællesskab, særlig artikel 140, og
   ud fra følgende betragtning:
   I henhold til artikel 5 og 7 sammenholdt med artikel 47 i protokollen vedrørende statutten for Domstolen skal der, efter at Bo Vesterdorf er fratrådt, udnævnes en dommer ved De Europæiske Fællesskabers Ret i Første Instans for resten af dennes embedsperiode, dvs. indtil den 31. august 2010 —
   TRUFFET FØLGENDE AFGØRELSE:
   Artikel 1
   Sten Frimodt Nielsen udnævnes til dommer ved De Europæiske Fællesskabers Ret i Første Instans for perioden 17. september 2007 til 31. august 2010.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 25. april 2007.

         W. SCHÖNFELDER

            Formand


title: Rådets afgørelse (EU) 2015/2194 af 23. november 2015 om indgåelse på Den Europæiske Unions og dens medlemsstaters vegne af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union

text:
               28.11.2015

               DA

               Den Europæiske Unions Tidende

               L 313/20

         RÅDETS AFGØRELSE (EU) 2015/2194
   af 23. november 2015
   om indgåelse på Den Europæiske Unions og dens medlemsstaters vegne af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, artikel 207 og artikel 212, sammenholdt med artikel 218, stk. 6, litra a),
   under henvisning til akten om Republikken Kroatiens tiltrædelse, særlig artikel 6, stk. 2, andet afsnit,
   under henvisning til forslag fra Europa-Kommissionen,
   under henvisning til samstemmende udtalelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2014/956/EU (1) er protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union (»protokollen«) blevet undertegnet med forbehold af dens indgåelse.

               (2)

               Indgåelsen af protokollen er omfattet af en særskilt procedure for så vidt angår anliggender henhørende under Det Europæiske Atomenergifællesskab.

               (3)

               Protokollen bør godkendes —

         VEDTAGET DENNE AFGØRELSE:
   Artikel 1
   Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union godkendes herved på Den Europæiske Unions og dens medlemsstater vegne (2).
   Artikel 2
   Formanden for Rådet bemyndiges til at udpege den eller de personer, der er beføjet til på Unionens og dens medlemsstaters vegne at deponere det i protokollens artikel 4, stk. 1, anførte godkendelsesinstrument.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. november 2015.

            På Rådets vegne

         C. MEISCH

            Formand

      (1)  Rådets afgørelse 2014/956/EU af 23. juli 2014 om undertegnelse på Den Europæiske Unions og dens medlemsstaters vegne og midlertidig anvendelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union (EUT L 373 af 31.12.2014, s. 1).

      (2)  Teksten til protokollen er offentliggjort i EUT L 373 af 31.12.2014, s. 3, sammen med afgørelsen om dens undertegnelse.


Avis juridique important

|

32003D0916

2003/916/EF: Rådets afgørelse af 22. december 2003 om ændring af afgørelse 2001/131/EF om afslutning af konsultationsproceduren med Haiti i henhold til artikel 96 i AVS-EF-partnerskabsaftalen

EU-Tidende nr. L 345 af 31/12/2003 s. 0156 - 0157

Rådets afgørelseaf 22. december 2003om ændring af afgørelse 2001/131/EF om afslutning af konsultationsproceduren med Haiti i henhold til artikel 96 i AVS-EF-partnerskabsaftalen(2003/916/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til AVS-EF-partnerskabsaftalen(1), som trådte i kraft den 1. april 2003, særlig artikel 96,under henvisning til den interne aftale mellem repræsentanterne for medlemsstaternes regeringer, forsamlet i Rådet om de foranstaltninger, der skal træffes, og de procedurer, der skal følges ved gennemførelsen af AVS-EF-partnerskabsaftalen(2), særlig artikel 3,under henvisning til forslag fra Kommissionen, ogud fra følgende betragtninger:(1) På grundlag af afgørelse 2001/131/EF(3) er den finansielle bistand til Haiti delvis suspenderet som "relevante foranstaltninger" i henhold til artikel 96, stk. 2, litra c), i AVS-EF-partnerskabsaftalen.(2) Gyldigheden af afgørelse 2001/131/EF udløber den 31. december 2003 og indeholder bestemmelser om en revision af foranstaltningerne inden denne dato.(3) De demokratiske principper efterleves stadig ikke i Haiti. Tiltag, der tager sigte på at bidrage til demokratiseringen og at styrke retsstaten og valgprocessen, fortjener dog at blive støttet, især i forbindelse med de opgaver, som blev pålagt Organisationen af Amerikanske Stater ved dens resolution 806, 822 og 1959. Der bør yderligere træffes foranstaltninger til direkte gavn for Haitis befolkning til styrkelse af civilsamfundet og den private sektor, bekæmpelse af fattigdommen og ydelse af humanitær bistand og katastrofebistand -TRUFFET FØLGENDE AFGØRELSE:Artikel 1Afgørelse 2001/131/EF ændres således:1) Artikel 3 ændres således:i) I stk. 2 ændres "den 31. december 2003" til "den 31. december 2004".ii) Stk. 3 affattes således:"Den tages op til fornyet overvejelse med jævne mellemrum og senest efter seks måneder."2) Bilaget erstattes af teksten i bilaget til nærværende afgørelse.Artikel 2Denne afgørelse træder i kraft på dagen for vedtagelsen.Denne afgørelse offentliggøres i Den Europæiske Unions Tidende.Udfærdiget i Bruxelles, den 22. december 2003.På Rådets vegneG. AlemannoFormand(1) EFT L 317 af 15.12.2000, s. 3. Ændret ved afgørelse nr. 1/2003 (EUT L 141 af 7.6.2003, s. 25).(2) EFT L 317 af 15.12.2000, s. 376.(3) EFT L 48 af 17.2.2001, s. 31. Senest ændret ved afgørelse 2003/53/EF (EFT L 20 af 24.1.2003, s. 23).BILAGUdkast til brev til Haitis regeringHr.,Den Europæiske Union lægger stor vægt på bestemmelserne i artikel 9 i AVS-EF-partnerskabsaftalen. De demokratiske principper og retsstaten, som ligger til grund for AVS-EF-partnerskabet, er væsentlige elementer i aftalen og udgør grundstenen i vore forbindelser.Den Europæiske Union beklagede i sit brev af 31. januar 2001, at det ikke har været muligt at finde en tilfredsstillende løsning, der kan afhjælpe krænkelserne af Haitis valglov. Den meddelte Dem, at der ville blive truffet relevante foranstaltninger som fastsat i AVS-EF-partnerskabsaftalens artikel 96, stk. 2, litra c). I sine breve af 23. januar 2002 og 24. januar 2003 tog Unionen sin afgørelse af 29. januar 2001 op til ny vurdering med henblik på at skabe mulighed for gradvis genetablering af de af disse foranstaltninger omfattede samarbejdsinstrumenter under forudsætning af, at målsætningerne for valgprocessen opfyldes.I dag, efter mere end tre års politisk krise, er Unionen af den opfattelse, at de demokratiske principper stadig ikke efterleves i Haiti. Den anerkender dog de mange internationale og lokale tiltag, der er iværksat som bidrag til at løse denne krise, bl.a. af Organisationen af Amerikanske Stater (OAS) og Det Caribiske Fællesskab (CARICOM), og bekræfter sin vilje til at støtte disse bestræbelser. Den haitiske regering har i overensstemmelse hermed inden for rammerne af OAS' resolution 822 givet tilsagn om, at den i højere grad vil sætte ind på at genetablere et klima af sikkerhed og tillid i landet, herunder afslutte undersøgelserne af alle former for politisk begrundet kriminalitet og udbygge afvæbningsprogrammerne. Den Europæiske Union opfordrer fortsat indtrængende regeringen til hurtigt at omsætte dette tilsagn i konkrete tiltag og træffe alle de foranstaltninger, der er indeholdt i OAS' resolution 822, og som fører til frie og fair nationale og lokale valg. Den Europæiske Union er endvidere alvorligt bekymret over den stadige forværring af den socioøkonomiske situation i Haiti og bekræfter på ny sin vilje til at videreføre samarbejdet til direkte gavn for Haitis befolkning.På baggrund af det ovenstående har Rådet for Den Europæiske Union taget sin afgørelse af 10. januar 2003 op til fornyet overvejelse og besluttet at tage de relevante foranstaltninger i henhold til artikel 96, stk. 2, litra c), i aftalen op til ny vurdering på følgende måde:a) Omlægningen af restbeløbet under Den 8. Europæiske Udviklingsfond (EUF) til programmer, der direkte er til gavn for Haitis befolkning, til fremme af civilsamfundet og den private sektor og til støtte for demokratiseringen og styrkelse af retsstaten og valgprocessen vil blive videreført.b) Afgørelserne om meddelelse under 9. EUF, programmering og undertegnelse af det relevante nationale vejledende program vil blive truffet på grundlag af gennemførelsen af OAS' resolution 822, navnlig bestemmelserne om valgprocessen på nationalt og lokalt niveau inkl. dannelsen af det midlertidige valgråd (CEP - Conseil Electoral Provisoire), oprettelsen på CEP's foranledning af valggarantikommissionen og afholdelsen af nationale valg.OAS opfordrede i sin resolution 822 til en normalisering af samarbejdet, og der blev afholdt et donormøde i december 2003 i Washington. Den Europæiske Union var repræsenteret på dette møde og deltog i den fornyede gennemgang af situationen i Haiti. Det skal i den sammenhæng oplyses, at de regionale programmer under det vestindiske regionale vejledende program, der direkte begunstiger Haitis befolkning, og som også kommer andre lande til gode, ikke påvirkes af de ovennævnte foranstaltninger. Handelssamarbejdet og de handelsrelaterede præferencer påvirkes ikke af disse foranstaltninger.Unionen vil nøje følge udviklingen i demokratiseringsprocessen og især gennemførelsen af etaperne hen imod afholdelse af nationale og lokale valg. Unionen er rede til at tage sin afgørelse op til fornyet overvejelse i tilfælde af en positiv udvikling. Den gentager, at den er villig til at styrke den politiske dialog.Modtag, hr., forsikringen om vores mest udmærkede højagtelse.På Kommissionens vegnePå Rådets vegne